Pertti Jotuni

Pertti Anton Elias JotuniKuka kukin on 1994, Otava 1994 (16. toukokuuta 1931 Helsinki – 19. tammikuuta 2007 Espoo) oli suomalainen tiedetoimittaja. Koulutukseltaan hän oli diplomi-insinööri ja suuntaukseltaan matemaatikko. ==Elämä ja ura== Jotuni työskenteli uransa alussa Teknillisen Aikakauslehden päätoimittajan apulaisena ja Insinööriuutisten päätoimittajana. Vuonna 1964 hän siirtyi tiedetoimittajaksi Uuteen Suomeen ja toimi sittemmin vapaana toimittajana. 1960-luvulla Jotuni oli yksi ensimmäisistä informaatiotekniikan kansantajuistajista. Apollo-avaruuslentojen aikaan 1969–1972 hän teki radio- ja televisioselostuksia Yleisradiolle televisio-ohjelmaan Kuustudio sekä juonsi television valtavat katsojamäärät saaneet kuulentoja käsittelevät paneelikeskustelut. Hän oli suosittu teknisten ongelmien ja näköalojen kommentaattori. Lusikoita väittämänsä mukaan ”kosmisella energialla” taivuttaneen Uri Gellerin vieraillessa Suomessa ja esiintyessä televisiossa vuonna 1974 Jotuni tuli tunnetuksi kommentista ”maailmassa on paljon asioita, joita tiede ei pysty selittämään”. Tällä Jotuni pääsi jopa Kari Suomalaisen pilapiirrokseen. 1980-luvun lopulta lähtien Jotuni osallistui näkyvästi uskonnolliseen toimintaan toimien muun muassa STELK Finland ry:n pitkäaikaisena puheenjohtajana 1990-luvulla. Viimeisinä elinvuosinaan Jotuni kirjoitti elämäkertateoksia. Hän suomensi kymmenittäin luonnontiedettä popularisoivia kirjoja ja oli toimittajana useissa teoksissa. Kirjailija Maria Jotuni oli Pertti Jotunin isän täti. ===Vapaamuurariuden arvostelu=== Jotuni oli 25 vuoden ajan vapaamuurarijärjestön jäsen. Ylimpien asteiden vapaamuurari Jotuni erosi vapaamuurarijärjestöstä 1986. Iltalehden julkaisussa 8. elokuuta 1991 oli Jotunin haastattelu hänen eronsa perusteista. Hän totesi muun muassa, että “vapaamuurareiden ajatusrakennelma on elitistinen ja röyhkeä; toiminnan taustalla on rangaistuksen pelko, ei persoonallinen tunne siitä, mikä on oikein ja mikä väärin; vapaamuurareiden opetuksissa sanotaan muun muassa, että Jeesuksen nimi on tuhottava ja että vapaamuurarien jumala on Lucifer.“ == Teokset == * Tietokoneko kaikille: Tietokonetekniikkaa ja käytännön sovellutuksia; perustuu Yleisradion ohjelmasarjaan. WSOY 1967 * Välilasku kuuhun: Avaruustutkimuksen vaiheita Sputnikista Apolloon. Kirjayhtymä, Helsinki 1969 * Uudet mitat ja yksiköt: SI-oppia kaikille; kansi ja kuvitus: Teuvo Grönroos. Infopress, Helsinki 1974, 2. painos 1975 * Miten saan tietoa tieteestä; toim. Esko Häkli, Pertti Jotuni, Seija-Riitta Suomi. Korkeakoulu- ja tiedepoliittinen tutkimussäätiö, Helsinki 1975 * Suomen rakennusteollisuusliiton 40 vuotta: 1946–1986. Suomen rakennusteollisuusliitto, Helsinki 1986 * Järki ja usko: äänite. Kuva ja sana, Helsinki 1987 * Konttorityötä puolen vuosisadan ajan: Oy Konttorityö 1938–1988; suunnittelu, toteutus: Pertti Jotuni. Konttorityö, Helsinki 1988 * Maailmaa maasta kuuhun: lehtimiehen muistiinpanoja. Tietoteos, Espoo 1991 * Tieteen kisälli Golgatan tiellä: äänite Kuva ja sana, Helsinki 1992 * Nooan arkki on löytynyt: äänite, puhujat Pertti Jotuni, Seppo Tuominen, Pirkko Huuhtanen. Kuva ja sana, Helsinki 1993 * Järjellä ja uskolla vuoteen 1994: äänite. Kuva ja sana, Helsinki 1994 * Olin vapaamuurari 23 vuotta: äänite. Kuva ja sana, Helsinki 1994 * Lääkäri ja lähimmäinen: professori Niilo Heinäsen elämänvaiheet ja elämäntyö; Niilo Heinäsen omaisten toimeksiannosta kirjannut Pertti Jotuni. Niilo Heinäsen omaiset, Helsinki 1995 * Nooan arkki – lopun ajan merkkikö?: äänite; tekijät Pertti Jotuni ja Seppo Tuominen. Kuva ja sana, Helsinki 1995 * Monumenttien tekijä Vihtori Heinänen: elämäkerta ja dokumenttiromaani. Erkki Heinänen, Helsinki 2002 == Suomennoksia == * Paul Bergsøe: Kemiaa toisin kuin tavallisesti. WSOY 1963 (alkuteos Kemi på en anden måde) * Rachel Carson: Äänetön kevät. Tammi 1963, 3. painos 1970 (alkuteos Silent spring) * Martin Gardner: Älyniekka: Jokamiehen ongelmakirja. Weilin + Göös, 1965 (alkuteos The Scientific American book of mathematical puzzles & diversions; The second Scientific American book of mathematical puzzles & diversions) * Norbert Wiener: Ihmisestä, koneista, kielestä. WSOY 1969 (alkuteos The human use of human beings) * Wernher von Braun: Avaruusrintama ; suomeksi toim. Pertti Jotuni. WSOY 1970 (alkuteos Space frontier) * Joachim Rudolph: Kemia. Kirjayhtymä, Helsinki 1972 * Peter Lancaster Brown: Jokamiehen tähtitiedettä. Otava 1975, 2. tark. painos 1979 ==Lähteet== == Aiheesta muualla == *Yle Elävä arkisto: Kuustudio (21.7.1969). Luokka:Suomalaiset tiedetoimittajat Luokka:Suomalaiset insinöörit Luokka:Suomalaiset matemaatikot Luokka:Suomentajat Luokka:Suomalaiset vapaamuurarit Luokka:Paljastuksentekijät Luokka:Vuonna 1931 syntyneet Luokka:Vuonna 2007 kuolleet Luokka:Tiedonjulkistamisen valtionpalkinnon saajat